pythainlp/thai-wiki-dataset-v3 huggingface dataset:
ขั้นตอนวิธีของฟอร์ด-เฟิลเกอร์สัน

ขั้นตอนวิธีของฟอร์ด-เฟิลเกอร์สัน (Ford–Fulkerson algorithm) เป็นขั้นตอนวิธีสำหรับแก้ปัญหาเรื่องการไหลมากสุด (maximum flow) ของการไหลในเครือข่าย (network flow) ซึ่งขั้นตอนวิธีนี้ถูกพัฒนาขึ้นโดย Lester Randolph Ford และ Delbert Ray Fulkerson ได้รับการตีพิมพ์เผยแพร่ในปี ค.ศ. 1956
== อธิบายปัญหา ==
ลักษณะของปัญหาการไหลมากสุด คือ เมื่อนำท่อน้ำจำนวนมากมาต่อกันในลักษณะของเครือข่าย (ปลายท่อหนึ่งด้านจะสามารถต่อกับปลายของท่ออื่นๆได้มากกว่าหนึ่งท่อ) โดยท่อแต่ละส่วนมีขนาดพื้นที่หน้าตัดของท่อไม่เท่ากัน จะหาปริมาณน้ำที่มากที่สุดที่ไหลจากท่อเหล่านี้จากจุดเริ่มต้นถึงจุดสุดท้าย ณ เวลาหนึ่งๆ
ข้อสังเกตที่สำคัญของปัญหา คือ ปริมาณน้ำที่เข้าปลายท่อด้านหนึ่ง จะต้องเท่ากับปริมาณน้ำที่ออกจากปลายท่ออีกปลายหนึ่งของท่อนั้น
== แนวความคิดหลัก ==
เราสามารถนำปัญหานี้มาเขียนให้อยู่ในรูปของทฤษฎีกราฟได้ โดยการแปลงปัญหาดังกล่าวเป็น กราฟมีทิศทาง (directed graph) ที่ทุกๆเส้นเชื่อม (ท่อน้ำ) จะมีน้ำหนักเป็น ความจุ c (ขนาดของท่อน้ำ) รวมทั้งกราฟจะประกอบด้วยปมต้นทาง X (ต้นน้ำ) และปมปลายทาง Y (อ่างน้ำที่เป็นปลายทางของน้ำ) นอกจากนี้ยังมีค่าพิเศษคือค่าการไหลของเส้นเชื่อม f กำกับในเส้นเชื่อม ซึ่งค่า f2) โดยที่ V คือจำนวนปม และ E คือจำนวนเส้นเชื่อม (สามารถดูรายละเอียดเชิงลึกได้ที่ ขั้นตอนวิธีของเอ็ดมอนด์-คาป)
== ปัญหาที่เกี่ยวข้อง ==
นอกจากขั้นตอนวิธีของฟอร์ด-เฟิลเกอร์สันจะใช้ในการแก้ปัญหาการไหลมากสุดแล้ว สามารถนำไปใช้กับปัญหาอื่นๆได้อีกมากมายที่มีพื้นฐานมาจากปัญหาการไหลมากสุด
ตัวอย่างเช่น
การจับคู่กราฟสองส่วนมากสุด (Maximum Bipartite Matching)
การแยกส่วนภาพ (Image Segementation)
การทำเหมืองข้อมูล (Data mining)
การเชื่อมต่อเครือข่าย (Network Connectivity)
== อ้างอิง ==
Thomas H. Cormen, Charles E. Leiserson, Ronald L. Rivest and Clifford Stein (2001). "26.2". Introduction to Algorithms (second ed.). MIT Press and McGraw–Hill. หน้า 660–663. ISBN 0-262-53196-8.
http://community.topcoder.com/tc?module=Static&d1=tutorials&d2=maxFlow
http://aduni.org/courses/algorithms/courseware/handouts/Reciation_09.html 
ขั้นตอนวิธี
ขั้นตอนวิธีกราฟ
การไหลในเครือข่าย
พระครูสิทธิสารคุณ (จาด คงฺคสโร)

หลวงพ่อจาด (17 มีนาคม พ.ศ. 2415 - 10 มิถุนายน พ.ศ. 2499) ท่านเป็นอดีตเจ้าอาวาสวัดบางกะเบา นามของท่านเป็นที่รู้จักในสมัยสงครามโลกครั้งที่สอง มีสมญานามเรียกขานคล้องจองว่า จาด จง คง อี๋ สำหรับค่านิยมอันสูงสุดของวัตถุมงคลของท่านนั้นได้แก่ เหรียญลงยานั่งเต็มองค์ปี พ.ศ. 2483 ตอกหมายเลข และที่ตามมาเป็นอันดับสองคือ เหรียญ จ.เจริญลาภ ทั้งสองเหรียญนี้ถ้าอยู่ในสภาพเดิมๆสวยสมบูรณ์มีค่านิยมสูงถึงหลักแสนบาทเลยทีเดียว
== ประวัติ ==
หลวงพ่อจาด ท่านเกิดเมื่อวันที่ 17 มีนาคม พ.ศ. 2415 ตรงกับรัชสมัยพระบาทสมเด็จพระจุลจอมเกล้าเจ้าอยู่หัว ที่จังหวัดฉะเชิงเทรา บิดาชื่อ นายเป๊อะ วงษ์กำนุช ส่วนมารดาได้ถึงแก่กรรมในขณะที่ท่านยังเด็ก อุปสมบทเมื่อวันที่ 13 เมษายน พ.ศ. 2436 โดยมีพระครูปราจีนมุนี (หลวงพ่อทอง) วัดหลวงปรีชากูล เป็นพระอุปัชฌาย์ พระอาจารย์อ้วน วัดบ้านสร้าง เป็นพระกรรมวาจาจารย์ และพระอาจารย์หลี วัดบางคาง เป็นพระอนุสาวนาจารย์ เมื่ออุปสมบทแล้ว ท่านได้จำพรรษาที่วัดเกาะแก้วเวฬุวัน จังหวัดฉะเชิงเทรา เพื่อเรียนกรรมฐานกับพระอาจารย์จัน ครั้นพรรษาที่ 2 จึงได้ไปศึกษาพระปริยัติธรรมกับพระอาจารย์อยู่ วัดไกรสีห์ กรุงเทพมหานคร เมื่อพรรษาที่ 4 ท่านได้กลับมาจำพรรษาอยู่ที่วัดบางกะเบา จังหวัดปราจีนบุรี ปี พ.ศ. 2497 เป็นเจ้าคณะแขวงอำเภอบ้านสร้างเมื่อปี พ.ศ. 2461 และเป็นพระอุปัชฌาย์ในปี พ.ศ. 2470 รับสมณศักดิ์เป็น พระครูสิทธิสารคุณ วัตถุมงคลของท่านที่สร้างในครั้งที่ยิ่งใหญ่คือ ครั้นที่เกิดสงครามเอเซียบูรพาปี พ.ศ. 2483 ซึ่งพระคณาจารย์ผู้ทรงวิทยาคมทั่วประเทศก็ได้จัดสร้างวัตถุมงคลแจกทหารกันในปีนี้เป็นปีพิเศษ ส่วนหลวงพ่อจาดท่านสร้างเป็นเหรียญนั่งเต็มองค์ ด้านหลังเป็นพระมหาอุตม์นั่งอยู่กลางดอกบัว มีเนื้อเงินลงยาและเหรียญทองแดง ได้มีผู้ประจักษ์ถึงความศักดิ์สิทธิ์กันเป็นจำนวนมาก ท่านมรณภาพเมื่อวันที่ 10 มิถุนายน พ.ศ. 2499 ตรงกับรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร รวมอายุได้ 84 ปี 63 พรรษา
รายละเอียดวัตถุมงคลของท่านสามารถดูได้ที่ : https://www.pra-gejisiam.com/2023/09/watbangkrabao.html
== อ้างอิง ==
หนังสือรวมสุดยอดพระคณาจารย์
พระเครื่องหลวงพ่อจาด
ประวัติหลวงพ่อจาด วัดบางกะเบา
ชีวประวัติหลวงพ่อจาด คังคสโร 
ภิกษุจากจังหวัดฉะเชิงเทรา
ภิกษุจากจังหวัดปราจีนบุรี
เจ้าอาวาส
เจ้าคณะอำเภอ
เกจิอาจารย์
สุชาดา

สุชาดา หรือ สุชาตา (सुजाता, sujata) อาจหมายถึง
พระแม่สุชาดา ชายาท้าวสักกะจอมเทพแห่งสวรรค์ชั้นดาวดึงส์
นางสุชาดา ธิดาของเสนานีกุฎุมพี - ผู้ถวายข้าวมธุปายาสแก่พระโคตมพุทธเจ้าด้วยสำคัญว่าทรงเป็นเทวดาที่ประทานสามีและบุตรแก่นาง
คุณหญิงสุชาดา กีระนันทน์ - อธิการบดีหญิงคนแรกของจุฬาลงกรณ์มหาวิทยาลัย และนายกสมาคมสถิติแห่งประเทศไทย
คุณหญิงสุชาดา ถิระวัฒน์ - อดีตผู้อำนวยการโรงเรียนเตรียมอุดมศึกษา
ชื่อบุคคลไทย
สปอร์ติงลิสบอน

สโมสรกีฬาโปรตุเกส (Sporting Clube de Portugal) หรือเรียกในภาษาอังกฤษว่า สปอร์ติงลิสบอน (Sporting Lisbon) เป็นสโมสรกีฬาหลายประเภทของโปรตุเกส จากกรุงลิสบอน เมืองหลวงของประเทศ ถึงแม้ว่าสโมสรจะประสบความสำเร็จในกีฬาหลายประเภท แต่เป็นที่รู้จักมากที่สุดกับสโมสรฟุตบอล สโมสรก่อตั้งที่เมืองลิสบอนเมื่อวันที่ 1 กรกฎาคม ค.ศ. 1906 เป็นหนึ่งในสามสโมสรฟุตบอลที่ใหญ่ที่สุดในโปรตุเกส ร่วมไปกับไบฟีกาและโปร์ตู
สโมสรมีสมาชิกลงทะเบียนมากกว่า 1 แสนคน ในการแข่งขันภายในประเทศ สปอร์ติงชนะในการแข่งขันปรีไมราลีกา 18 ครั้ง และเป็นแชมป์ในถ้วยโปรตุเกส 19 ครั้ง และชนะในถ้วยซูเปอร์คัพโปรตุเกส 7 ครั้ง (รวมชนะ 44 ครั้งสำหรับถ้วยภายในประเทศ) และเคยชนะในการแข่งขันระหว่างประเทศ ในถ้วยยูโรเปียนคัพฤดูกาล 1963–64 และเป็นรองชนะเลิศในยูฟ่าคัพ 2004-05
==ผู้เล่นชุดปัจจุบัน==
== อ้างอิง ==
== แหล่งข้อมูลอื่น ==
สปอร์ติงลิสบอน
สโมสรฟุตบอลในประเทศโปรตุเกส
สโมสรฟุตบอลในลิสบอน
สโมสรกีฬาที่ก่อตั้งในปี พ.ศ. 2449
ทีมฟีฟ่า (วิดีโอเกมซีรีส์)
สโมสรที่ชนะเลิศยูฟ่าคัพวินเนอร์สคัพ
โป๊กเกอร์เฟซ

โป๊กเกอร์เฟซ (Poker Face) เป็นเพลงที่ 2 โดยศิลปินและนักแต่งเพลงชาวอเมริกัน เลดีกากา จากสตูดิโออัลบั้มเดอะเฟม เขียนโดยเลดีกากาและเรดวัน ผลิตโดยเรดวัน ถูกปล่อยทั่วโลกวันที่ 23 กันยายน ค.ศ. 2008
โป๊กเกอร์เฟซได้รับคำชื่นชมจากนักวิจารณ์เพลง จากการเลียนเสียงหุ่นยนต์ของเพลง ทำให้เพลงนี้ขึ้นชาร์ตอันดับต้น ๆ ในหลาย ๆ ประเทศ เช่น สหรัฐอเมริกา อังกฤษ ออสเตรเลีย นิวซีแลนด์ แคนาดา และประเทศในยุโรป โป๊กเกอร์เฟซเป็นซิงเกิลที่ขายดีที่สุดในปี ค.ศ. 2009 ในทั่วโลก โดยมียอดขายกว่า 9.5 ล้านแผ่น เป็นหนึ่งในซิงเกิลที่ขายดีที่สุดตลอดกาลมียอดขายกว่า 14 ล้านชุด มิวสิกวิดีโอเพลงประกอบไปด้วยกาก้า ที่ร้องเพลงในชุดต่าง ๆ และเล่นไพ่ในวิลล่า
เพลงนี้ยังได้รับการเสนอชื่อเข้าชิงรางวัลแกรมมี ทั้งสาขาเพลงแห่งปีและสาขาบันทึกเสียงแห่งปี ในงานระกาศรางวัลแกรมมี่ ครั้งที่ 52และยังได้รับรางวัลบันทึกการเต้นรำที่ดีที่สุด
== เครดิต และบุคลากร ==

เลดีกากา - นักร้องนำ, นักแต่งเพลง, นักร้องสนับสนุน
เรดวัน - แต่งเพลง, การผลิต, ประวัติ, ดนตรี, โปรแกรมเพลง, บันทึก
เดฟ รัสเซลล์ - วิศวกรรมเสียง
โรเบิร์ต ออร์ตัน - เสียงผสม
ยีน กริมาลดี - การควบคุมด้านเสียง
== รายชื่อเพลง ==
UK CD single
"Poker Face" – 3:58
"Poker Face (Tommy Sparks & The Fury Remix)" – 3:57
Australian CD single
"Poker Face" – 3:58
"Just Dance (Robots to Mars Remix)" – 4:38
Vinyl LP
"Poker Face" – 3:58
"Poker Face (Glam As You Club Remix)" – 7:51
"Poker Face (Dave Audé Club Remix)" – 8:12
Promo remixes CD single
"Poker Face (Dave Audé Radio Edit)" – 3:53
"Poker Face (Dave Audé Club Remix)" – 8:13
"Poker Face (Glam As You Club Remix)" – 7:52
"Poker Face (LLG vs. GLG Radio Edit)" – 4:06
"Poker Face (LLG vs. GLG Club Remix)" – 6:33
iTunes EP
"Poker Face (Space Cowboy Remix)" – 4:54
"Poker Face (Dave Audé Club Remix)" – 8:13
"Poker Face (Jody den Broeder Club Remix)" – 8:05
US 'The Remixes' CD single
"Poker Face (Space Cowboy Remix)" – 4:54
"Poker Face (Dave Audé Club Remix)" – 8:13
"Poker Face (Jody den Broeder Club Remix)" – 8:05
"Poker Face" – 4:01
"Poker Face (Instrumental)" – 4:01
German CD single (2 track)
"Poker Face" – 3:58
"Just Dance (RedOne Remix) [feat. Colby O'Donis & Kardinal Offishall]" – 4:18
==ชาร์ต==
===ชาร์ตประจำสัปดาห์===
===ชาร์ตประจำเดือน===
===ชาร์ตสิ้นปี===
===ชาร์ตปลายทศวรรษ===
===ชาร์ตตลอดกาล===
== การรับรองและยอดขาย ==
== ประวัติการวางจำหน่าย ==
== อ้างอิง ==
เพลงของเลดีกากา
ซิงเกิลในปี พ.ศ. 2551
เพลงในปี พ.ศ. 2551
ซิงเกิลอันดับ 1 ในบิลบอร์ดฮอต 100
ซิงเกิลอันดับ 1 ในบิลบอร์ดฮอตเพลงแดนซ์คลับ
ซิงเกิลอันดับ 1 ในดัตช์ท็อปฮอต 40
ซิงเกิลอันดับ 1 ในคะเนเดียนฮอต 100
ซิงเกิลอันดับ 1 ในยูโรเปียนฮอต 100
ซิงเกิลอันดับ 1 ในชาร์ตซิงเกิลแห่งไอร์แลนด์
ซิงเกิลอันดับ 1 ในประเทศออสเตรเลีย
ซิงเกิลอันดับ 1 ในประเทศเดนมาร์ก
ซิงเกิลอันดับ 1 ในประเทศฝรั่งเศส
ซิงเกิลอันดับ 1 ในประเทศเยอรมนี
ซิงเกิลอันดับ 1 ในประเทศนิวซีแลนด์
ซิงเกิลอันดับ 1 ในประเทศนอร์เวย์
ซิงเกิลอันดับ 1 ในประเทศสวีเดน
ซิงเกิลอันดับ 1 ในประเทศสวิตเซอร์แลนด์
เพลงที่มีเนื้อหาเกี่ยวกับเพศ
ซิงเกิลอันดับ 1 ในชาร์ตซิงเกิลแห่งสหราชอาณาจักร
เหตุโจมตีด้วยแอนแทรกซ์ พ.ศ. 2544

เหตุโจมตีด้วยแอนแทรกซ์ พ.ศ. 2544 ในสหรัฐอเมริกา หรือรู้จักกันในชื่อ อเมริแทรกซ์ (Amerithrax) จากชื่อคดีของสำนักงานสอบสวนกลางแห่งสหรัฐอเมริกา (FBI) เกิดขึ้นช่วงหลายสัปดาห์เริ่มตั้งแต่วันที่ 18 กันยายน พ.ศ. 2544 หนึ่งสัปดาห์หลังเหตุวินาศกรรม 11 กันยายน พ.ศ. 2544
จดหมายบรรจุสปอร์แอนแทรกซ์ ถูกส่งไปยังสำนักข่าวหลายสำนัก และสมาชิกวุฒิสภาสหรัฐพรรคเดโมแครตสองคน เป็นเหตุให้มีผู้เสียชีวิต 5 คน และอีก 17 คนได้รับเชื้อ ตามข้อมูลของ FBI การสอบสวนติดตามหาตัวผู้กระทำความผิดนั้นกลายมาเป็น "หนึ่งในการสอบสวนครั้งใหญ่ที่สุดและซับซ้อนที่สุดในประวัติศาสตร์การบังคับใช้กฎหมาย"
ประเด็นหลักในช่วงปีแรกของการสอบสวนคือ ผู้เชี่ยวชาญอาวุธชีวภาพชื่อ สตีเฟน แฮทฟิลล์ (Steven Hatfill) ซึ่งสุดท้ายแล้วพ้นจากข้อกล่าวหา ผู้ต้องสงสัยอีกคนหนึ่ง บรูซ เอ็ดเวิร์ดส อีวินส์ (Bruce Edwards Ivins) กลายมาเป็นจุดสนใจของการสอบสวนตั้งแต่วันที่ 4 เมษายน พ.ศ. 2548 อีวินส์เป็นนักวิทยาศาสตร์ผู้ทำงานที่ห้องปฏิบัติการป้องกันด้านชีวภาพ (biodefense) ของรัฐบาลที่ฟอร์ตเดทริก (Fort Detrick) ในเฟรเดอริก รัฐแมริแลนด์ วันที่ 11 เมษายน พ.ศ. 2550 อีวินส์ถูกกักให้อยู่ใต้การเฝ้าตรวจเป็นบางครั้ง และเอกสาร FBI ระบุว่า "บรูซ เอ็ดเวิร์ดส อีวินส์เป็นผู้ต้องสงสัยที่อ่อนไหวอย่างยิ่งในเหตุการโจมตีด้วยแอนแทรกซ์ พ.ศ. 2544" วันที่ 27 กรกฎาคม พ.ศ. 2551 อีวินส์ฆ่าตัวตายด้วยการทานพาราเซตามอลเกินขนาด
วันที่ 6 สิงหาคม พ.ศ. 2551 แม้จะไม่มีหลักฐานโดยตรงยืนยันการมีส่วนเกี่ยวข้องของอีวินส์ อัยการของรัฐประกาศให้เขาเป็นผู้กระทำผิดเพียงคนเดียวในอาชญากรรมนี้ สองวันให้หลัง สมาชิกวุฒิสภา ชาร์ลส แกรสลีย์ และสมาชิกสภาผู้แทนราษฎร รัช โฮลท์ เรียกร้องให้มีการไต่สวนกระทรวงยุติธรรมและการรับมือกับการสอบสวนของ FBI วันที่ 19 กุมภาพันธ์ พ.ศ. 2553 FBI ปิดการสอบสวนอย่างเป็นทางการ
บทวิจารณ์วิธีทางวิทยาศาสตร์ซึ่งใช้ในการสอบสวนที่สถาบันวิทยาศาสตร์แห่งชาติ ซึ่งตีพิมพ์เมื่อเดือนกุมภาพันธ์ พ.ศ. 2554 ตั้งข้อสงสัยในการสรุปของรัฐบาลสหรัฐว่าอีวินส์เป็นผู้ก่อการ บทวิจารณ์พบว่า แม้ชนิดของแอนแทรกซ์ซึ่งใช้ในจดหมายจะระบุถูกต้องว่าเป็นแบคทีเรียสายพันธุ์เอมส์ (Ames strain) แต่ไม่พบหลักฐานทางวิทยาศาสตร์เพียงพอสำหรับการยืนยันของ FBI ที่ว่ามันมีแหล่งกำเนิดจากห้องปฏิบัติการของอีวินส์ FBI โต้โดยชี้ว่าผู้จัดทำบทวิจารณ์ยืนยันว่า ไม่มีความเป็นไปได้ที่จะบรรลุข้อสรุปแน่ชัดตามหลักวิทยาศาสตร์เพียงอย่างเดียว และว่า ปัจจัยหลายอย่างประกอบกันทำให้ FBI สรุปว่าอีวินส์เป็นผู้ก่อการ บางข้อมูลเกี่ยวกับคดีที่เกี่ยวข้องกับปัญหาทางจิตของอีวินส์ยังคง "ถูกผนึก" รัฐบาลสหรัฐยุติคดีความที่ยื่นฟ้องโดยภรรยาม่ายของเหยื่อ บ็อบ สตีเฟนส์ โดยจ่ายค่าชดเชย 2.5 ล้านเหรียญสหรัฐ โดยไม่มีการรับผิด ตามแถลงการณ์ในข้อตกลง การยุติคดีมีวัตถุประสงค์เพื่อ "หลีกเลี่ยงค่าใช้จ่ายและความเสี่ยงของการฟ้องร้องต่อไป"
== อ้างอิง ==
== แหล่งข้อมูลอื่น ==
FBI's official 'Amerithrax' page 
การก่อการร้ายในสหรัฐ
การก่อการร้ายใน พ.ศ. 2544
จอร์จ ดับเบิลยู. บุช
แอนแทรกซ์

แอนแทรกซ์ (Anthrax) เป็นโรคเฉียบพลันซึ่งเกิดจากแบคทีเรีย Bacillus anthracis รูปแบบส่วนใหญ่ของโรครุนแรงถึงขั้นเสียชีวิต และมีผลต่อทั้งมนุษย์และสัตว์อื่น ปัจจุบันมีวัคซีนที่มีประสิทธิภาพต่อแอนแทรกซ์แล้ว และโรคบางรูปแบบสนองดีต่อการรักษาปฏิชีวนะ
เช่นเดียวกับแบคทีเรียอีกหลายชนิดในจีนัสบาซิลลัส  Bacillus anthracis สามารถสร้างเอนโดสปอร์พักตัว (มักเรียกสั้น ๆ ว่า "สปอร์" แต่ระวังสับสนกับสปอร์ของฟังไจ) ซึ่งสามารถมีชีวิตอยู่ได้ในสภาพแวดล้อมโหดร้ายเป็นทศวรรษหรือกระทั่งศตวรรษ สปอร์เหล่านี้ถูกพบทั่วทุกทวีปของโลก ยกเว้นแอนตาร์กติกา เมื่อสปอร์ถูกสูดหรือกินเข้าไปในร่างกายสิ่งมีชีวิต หรือสัมผัสกับบาดแผลตรงผิวหนังของโฮสต์ (host) สปอร์เหล่านี้อาจมีปฏิกิริยาและเพิ่มจำนวนอย่างรวดเร็ว
สัตว์เลี้ยงลูกด้วยน้ำนมกินพืชทั้งที่เป็นสัตว์ป่าและสัตว์บ้านพบติดเชื้อแอนแทรกซ์ที่รับสปอร์เข้าทางปากหรือจมูกขณะกำลังกินหญ้า คาดกันว่าการกินเป็นทางที่สัตว์กินพืชติดต่อกับแอนแทรกซ์มากที่สุด สัตว์กินพืชที่อาศัยอยู่ในสภาพแวดล้อมเดียวกันอาจติดเชื้อจากการกินสัตว์ที่ติดเชื้อแล้ว สัตว์ที่ป่วยสามารถแพร่แอนแทรกซ์แก่มนุษย์ ไม่ว่าจะเป็นการติดต่อโดยตรงหรือโดยการบริโภคเนื้อของสัตว์ที่ติดเชื้อ
สปอร์แอนแทรกซ์สามารถผลิตแบบ in vitro (นอกร่างกาย) และใช้เป็นอาวุธชีวภาพได้ แอนแทรกซ์ไม่แพร่โดยตรงจากสัตว์หรือคนที่ติดเชื้อไปยังอีกคนหรือตัวหนึ่ง แต่แพร่โดยสปอร์ สปอร์เหล่านี้สามารถส่งผ่านได้โดยเสื้อผ้าหรือรองเท้า ร่างกายของสัตว์ที่มีแอนแทรกซ์อยู่ในช่วงที่ตายสามารถเป็นแหล่งสปอร์แอนแทรกซ์ได้
==สาเหตุ==
===เชื้อแบคทีเรียก่อโรค===
===การสัมผัสเชื้อ===
===ช่องทางการติดเชื้อ===
เชื้อแอนแทรกซ์สามารถเข้าสู่ร่างกายมนุษย์ได้ผ่านลำไส้ (การกิน) ปอด (การหายใจ) หรือผิวหนัง ซึ่งช่องทางแต่ละช่องทางจะทำให้เกิดอาการของโรคที่แตกต่างกัน แม้โดยทั่วไปแล้วผู้ติดเชื้อจะถูกกักกันแยกโรค แต่โดยปกติเชื้อนี้จะไม่ติดต่อจากคนสู่คน แต่หากผู้ป่วยมีอาการรุนแรงมากถึงขั้นเสียชีวิต ตัวเชื้อแบคทีเรียแอนแทรกซ์อาจเป็นแหล่งของการติดเชื้อได้ ดังนั้นการจัดการร่างจึงต้องมีกระบวนการระมัดระวังเป็นพิเศษ เพื่อไม่ให้เกิดการปนเปื้อนของเชื้อ โรคแอนแทรกซ์ที่ติดผ่านการหายใจหากไม่ได้รับการรักษาจนถึงขั้นแสดงอาการ มักเป็นอันตรายถึงชีวิต
== อ้างอิง ==
== แหล่งข้อมูลอื่น ==
Anthrax , Centers for Disease Control and Prevention (CDC)
อาวุธชีวภาพ
โรคติดเชื้อแบคทีเรียจากสัตว์
ปียอตร์กุฟตรือบูนัลสกี

ปียอตร์กุฟตรือบูนัลสกี (Piotrków Trybunalski) เป็นเมืองในประเทศโปแลนด์และเป็นเมืองหลักของเทศมณฑลปียอตร์กุฟ ตั้งอยู่ตอนกลางของประเทศ ห่างจากเมืองวุชไปทางทิศตะวันออกเฉียงใต้ 45 กิโลเมตร มีประชากร 80,738 คน (ค.ศ. 2005) เมืองผลิตสิ่งทอ
เมืองในจังหวัดวุช
ทะเลแทสมัน

ทะเลแทสมัน (Tasman Sea) เป็นทะเลส่วนหนึ่งของมหาสมุทรแปซิฟิกตอนใต้ อยู่ระหว่างด้านตะวันออกเฉียงใต้ของประเทศออสเตรเลียกับฝั่งตะวันตกของประเทศนิวซีแลนด์ ซึ่งห่างราว 2,000 กิโลเมตร มีความยาวจากเหนือไปใต้ราว 2,800 กิโลเมตร ทะเลตั้งชื่อตามนักสำรวจชาวดัตช์ อาเบิล ยันส์โซน ตัสมัน (Abel Janszoon Tasman) ซึ่งเป็นนักสำรวจชาวยุโรปที่ค้นพบนิวซีแลนด์และแทสเมเนียเป็นคนแรกเท่าที่มีการบันทึกมา ต่อมานักสำรวจชาวอังกฤษ กัปตันเจมส์ คุก เดินทางมาถึงทะเลแทสมันในคริสต์ทศวรรษ 1770 ในการเดินทางสำรวจครั้งแรกของเขา
มหาสมุทรแปซิฟิก
แหล่งน้ำในประเทศออสเตรเลีย
ธรณีสัณฐานในประเทศนิวซีแลนด์
ธรณีสัณฐานในรัฐนิวเซาท์เวลส์
ธรณีสัณฐานในรัฐวิกทอเรีย
ธรณีสัณฐานในรัฐแทสเมเนีย
พระครูกรุณาวิหารี (เผือก ปญฺญาธโร)

พระครูกรุณาวิหารี หรือ หลวงปู่เผือก (12 สิงหาคม พ.ศ. 2412 - 29 มีนาคม พ.ศ. 2501) เป็นพระเกจิอาจารย์ที่มีชื่อเสียงของจังหวัดสมุทรปราการในยุคกึ่งพุทธกาล พระเครื่องของท่านมีอานุภาพมากมาย มีประสบการณ์ในทางเมตตามหานิยม แคล้วคลาดอันตราย อธิษฐานได้ตามความปรารถนากล่าวคือท่านสำเร็จผงอิทธิเจ ผงปัถมัง ยันต์นะเมตตา ยันต์ฤๅษี ฯลฯ ซึ่งได้รับการถ่ายทอดมาจาก หลวงปู่ทอง อายะนะ แห่งวัดราชโยธา ศิษย์ร่วมสำนักเดียวกับท่านได้แก่ หลวงพ่อพัก วัดบึงทองหลาง หลวงปู่ปั้น วัดสะพานสูง (บางซื่อ) และหลวงพ่อผือก วัดลาดพร้าว
== ประวัติ ==
หลวงปู่เผือก ปญฺาธโร ท่านเกิดเมื่อวันที่ 12 สิงหาคม พ.ศ. 2412 ตรงกับปีที่ 1ในแผ่นดินพระบาทสมเด็จพระจุลจอมเกล้าเจ้าอยู่หัว ณ บ้านคลองสำโรง จังหวัดสมุทรปราการ โยมบิดาชื่อ นายทองสุข มารดาชื่อ นางไข่ บุญสุขทอง มีพี่น้องรวม 8 คน ท่านเป็นบุตรคนที่ 5 เมื่อปี พ.ศ. 2433 อายุครบ 21 ปี ท่านได้อุปสมบทตามประเพณี ณ วัดกิ่งแก้วโดยมีหลวงปู่ทอง อายะนะ (อดีตเจ้าอาวาสวัดลาดบัวขาว) เป็นพระอุปัชฌาย์ พระอาจารย์อิ่ม อินทสโร วัดกิ่งแก้ว เป็นพระกรรมวาจาจารย์ และมีฉายาว่า ปญฺาธโร เมื่ออุปสมบทแล้วจำพรรษาที่วัดกิ่งแก้วโดยตลอด โดยได้ศึกษาภาษาไทยเพิ่มเติมจนแตกฉาน จึงเริ่มศึกษาพระธรรมวินัย อักขระขอม และฝึกการปฏิบัติวิปัสสนากรรมฐานโดยมีพระอาจารย์อิ่ม เป็นผู้สั่งสอนอบรม
== เป็นเจ้าอาวาส ==
เมื่อปี พ.ศ. 2442 พระอาจารย์อิ่ม อินทสโร ได้มรณภาพลง ที่ประชุมสงฆ์และชาวบ้านเห็นพ้องต้องกันที่จะให้ท่านเป็นเจ้าอาวาสสืบต่อมา ขณะนั้นท่านมีอายุได้ 30 ปี และเมื่อท่านเป็นเจ้าอาวาสวัดกิ่งแก้วแล้ว ท่านจึงได้เริ่มทำการพัฒนาอาคารสิ่งก่อสร้างต่าง ๆ ภายในวัดกิ่งแก้วครั้งใหญ่ด้วยความร่วมมือและพร้อมใจจากคณะสงฆ์และลูกศิษย์ ต่างช่วยแรงกายและร่วมบริจาคทรัพย์ให้การพัฒนาบูรณะวัดลุล่วงไปได้ด้วยดี ปรากฏสืบมาจนถึงวันนี้ วันที่ 1 มีนาคม พ.ศ. 2481 จึงโปรดพระราชทานสัญญาบัตรตั้งสมณศักดิ์ให้ท่านเป็นพระครูกรุณาวิหารี
เมื่อปี พ.ศ. 2496 ท่านเริ่มอาพาธตลอดมา และ ถึงแก่มรณภาพเมื่อวันที่ 27 มีนาคม พ.ศ. 2501 ในแผ่นดินพระบาทสมเด็จพระมหาภูมิพลอดุลยเดชมหาราช บรมนาถบพิตร สิริอายุได้ 88 ปี 67 พรรษา รวมระยะเวลาในการครองวัดได้นานถึง 59 ปี
== อ้างอิง ==
ทศพล จังพาณิชยกุล รวมสุดยอดพระคณาจารย์
ลำดับเจ้าอาวาสวัดกิ่งแก้ว
เหรียญรุ่นแรกของหลวงปู่เผือก 
ประวัติหลวงปู่เผือก วัดกิ่งแก้ว
== แหล่งข้อมูลอื่นๆ ==
โรงเรียนวัดกิ่งแก้ว
พระเครื่องหลวงปู่เผือก
เกจิอาจารย์
ภิกษุในสังกัดคณะสงฆ์มหานิกาย
พระครูสัญญาบัตร
เจ้าอาวาส
เจ้าคณะตำบล
บุคคลจากอำเภอบางพลี
ภิกษุจากจังหวัดสมุทรปราการ
มูลนิธิร่วมกตัญญู

มูลนิธิร่วมกตัญญู ( ไท่กั๋วอี้เต๋อซ่านถัง; สำเนียงแต้จิ๋ว: ไทก๊กหงี่เต็กเซี่ยงตึ๊ง) เป็นมูลนิธิในประเทศไทย ก่อตั้งเมื่อวันที่ 22 มิถุนายน พ.ศ. 2513 ดำเนินงานสาธารณะในการเก็บศพ ช่วยเหลือผู้ประสบภัยและศูนย์วิทยุสื่อสาร รวมถึงงานการศึกษา
มูลนิธิร่วมกตัญญูตั้งอยู่ที่ เลขที่ 19 หมู่ 13 ถนนลาดกระบัง-กิ่งแก้ว-บางพลี (ทางหลวงแผ่นดินหมายเลข 3256) ตำบลบางพลีใหญ่ อำเภอบางพลี จังหวัดสมุทรปราการ มีศูนย์ประสานงานและประกอบพิธีศพที่วัดหัวลำโพง ถนนพระรามที่ 4 กรุงเทพมหานคร
อักษรจีนบนตราสัญลักษณ์ของมูลนิธิดัดแปลงมาจากคำว่า 義 หมายถึง กตัญญู, คุณธรรม, ยุติธรรม
== ประวัติ ==
มูลนิธิร่วมกตัญญูเกิดขึ้นจาก สมเกียรติ สมสกุลรุ่งเรือง พ่อค้าขายกาแฟชาวจีน โดยได้ช่วยเหลือ ผู้ด้อยโอกาสกว่าในชุมชนแออัด ตรอกโรงหมู กล้วยน้ำไท โดยเฉพาะกับคนจนๆ ที่ตายแล้วไม่มีเงินซื้อโลงศพ ต่อมาขยายวงจรจากท่าเรือคลองเตย ไปถึงพระโขนง พระประแดง บางขุนเทียน โดยใช้ชื่อ "ศาลหลวงปู่เปี่ยม" จนในปี พ.ศ. 2513 จัดตั้งเป็นมูลนิธิ ภายใต้การจัดตั้งโดยโรจน์ โชติรุ่งเรือง และคณะกรรมการรวม 15 ท่าน โดยคุณสมเกียรติ สมสกุลรุ่งเรือง เป็นผู้บริหารงานและคุณรัตนา ภรรยา เป็นเลขาธิการ หลังจากที่โรจน์ถึงแก่กรรม คณะกรรมการบริหารมูลนิธิ จึงได้ยื่นขอเปลี่ยนใบอนุญาตจัดตั้งมูลนิธิร่วมกตัญญู เปลี่ยนชื่อประธานกรรมการ มาเป็นชื่อ สมเกียรติ สมสกุลรุ่งเรือง เมื่อวันที่ 20 มีนาคม 2530 จนถึงปัจจุบัน
เมื่อเหตุการณ์น้ำท่วมภาคใต้ในปี พ.ศ. 2517 มูลนิธิร่วมกตัญญูได้ขยายงานเพิ่มในส่วนงานแผนกช่วยเหลือผู้ประสบภัยและศูนย์วิทยุสื่อสาร รวมถึงงานการศึกษา
== อ้างอิง ==
== ดูเพิ่ม ==
มูลนิธิป่อเต็กตึ๊ง
หน่วยกู้ภัย"เมืองยาว" ทีม
มูลนิธิสยามรวมใจ
== แหล่งข้อมูลอื่น ==
มูลนิธิร่วมกตัญญู 
义德善堂 ที่ ไป่ตู้ไป่เค่อ 
มูลนิธิในประเทศไทย
องค์การที่ก่อตั้งในปี พ.ศ. 2513
บริการช่วยเหลือฉุกเฉินบนท้องถนน
จีรวัลย์ สอนสะอาดดี

จีรวัลย์ สอนสะอาดดี (ชื่อเล่น แพรว) เดิมชื่อ จีรวรรณ สอนสะอาด เป็นนักร้องชาวไทย จากรายการเรียลลิตี้โชว์ ทรู อะคาเดมี แฟนเทเชีย ฤดูกาลที่ 8 ซึ่งจัดโดย ทรูวิชั่นส์ มีรหัสประจำตัวคือ V15 เป็นตัวแทนสถาบันจากมหาวิทยาลัยขอนแก่น ได้ตำแหน่ง รองชนะเลิศอันดับที่ 1 ของทรู อะคาเดมี แฟนเทเชีย ฤดูกาลที่ 8 ในระหว่างการแข่งขันแพรวไม่เคยติดหนึ่งในสามผู้ที่มีคะแนนโหวตน้อยที่สุดประจำสัปดาห์ (ผู้ที่ไม่เคยติดหนึ่งในสามผู้ที่มีคะแนนโหวตน้อยที่สุดประจำสัปดาห์ทั้งหมดของฤดูกาลที่ 8 ได้แก่ แพรว V15, คชา V3 และ เฟรม V21) และเป็นผู้ที่มีคะแนนโหวตอยู่ในอันดับ 1 ตลอดทั่งซีซั่น ในปี พ.ศ. 2560 เธอได้เข้าร่วมแข่งขัน เดอะวอยซ์ไทยแลนด์ ซีซั่นที่ 6 แต่ไม่ผ่านรอบ Live Show
== ประวัติ ==
จีรวัลย์ สอนสะอาด เกิดวันเสาร์ที่ 23 ธันวาคม 2532 ที่จังหวัดขอนแก่น  มีพี่น้อง 3 คน เป็นคนสุดท้อง ศึกษาที่โรงเรียนชุมชนกระนวน จังหวัดขอนแก่น โรงเรียนศรีกระนวนวิทยาคม จังหวัดขอนแก่น และจบการศึกษาระดับปริญญาตรีที่ คณะศิลปกรรมศาสตร์ มหาวิทยาลัยขอนแก่น สาขาดนตรีไทย เกียรตินิยมอันดับ 1 จบการศึกษาระดับมหาบัณฑิต(ป.โท) คณะนิเทศศาสตร์ สาขาบริหารธุรกิจบันเทิงและการผลิต มหาวิทยาลัยกรุงเทพ และคณะรัฐศาสตร์ มหาวิทยาลัยรามคำแหง ปี 2 มีความสามารถพิเศษทางด้านดนตรีไทย ได้เป็นนักร้องประจำโรงเรียน และได้รางวัลชนะเลิศขับร้องเพลงไทยเดิมระดับภาคในปี 2548-2549 และรางวัลชมเชยดนตรีเยาวชนแห่งชาติปี 2549
หลังประกวดรายการเรียลลิตี้โชว์ ทรู อะคาเดมี แฟนเทเชีย ฤดูกาลที่ 8 คว้าตำแหน่งรองชนะเลิศอันดับ 1 ออกผลงานกับค่ายทรู แฟนเทเชีย มีผลงานเพลง "หน้าที่ตัวสำรอง" "เป็นตายเท่ากัน" รวมถึงเพลง "สวมเขา" ที่มียอดวิวยูทูบสูงถึง 30 ล้านวิว หลังหมดสัญญาทำงานในฐานะครูสอนร้องเพลง  ต่อมาได้ประกวดร้องเพลงอีกครั้งในรายการ เดอะวอยซ์ไทยแลนด์ ซีซั่นที่ 6
== ผลงาน ==
=== ผลงานเพลง ===
พ.ศ. 2558
เป็นตายเท่ากัน
คำร้อง:  P. Black House & BBB
ทำนอง : T. Black House
เรียบเรียง : T. Black House
=== Music Video ===
เพลง ได้รักเธอก็พอแล้ว - แพรว จีรวรรณ
เพลง เธอมีเวลาฟังแค่ไหน(All Star Version) - ต้น ธนษิต
เพลง สวมเขา - แพรว จีรวรรณ
เพลง หน้าที่ตัวสำรอง - แพรว จีรวัลย์
เพลง เป็นตายเท่ากัน - แพรว จีรวัลย์
=== ผลงานละคร ช่อง 3===
ละครโทรทัศน์ทั้งหมดด้านล่างนี้ออกอากาศทาง สถานีโทรทัศน์ไทยทีวีสีช่อง 3
== รางวัล ==
== อ้างอิง ==
ศิลปินสังกัดทรูแฟนเทเชีย
นักแสดง ทรู อะคาเดมี แฟนเทเชีย
บุคคลจากจังหวัดขอนแก่น‎‎
บุคคลจากคณะศิลปกรรมศาสตร์ มหาวิทยาลัยขอนแก่น
การควบคุมการแสดงออกของยีน

การควบคุมการแสดงออกของยีน คือ กระบวนการใด ๆ ที่เซลล์หรือไวรัสใช้ในการควบคุมแนวทางที่ข้อมูลจากยีนถูกสร้างเป็นผลผลิตของยีน ทั้งนี้แม้ผลผลิตของยีนที่ทำหน้าที่อาจจะเป็นอาร์เอ็นเอหรือโปรตีนได้ทั้งคู่ แต่กระบวนการควบคุมการแสดงออกของยีนส่วนใหญ่จะควบคุมยีนที่ถอดรหัสออกมาเป็นโปรตีน ทุกขั้นตอนของการแสดงออกของยีนสามารถถูกควบคุมได้ ตั้งแต่การถอดรหัสจากดีเอ็นเอเป็นอาร์เอ็นเอ ไปจนถึงการเปลี่ยนแปลงโปรตีนภายหลังการแปลรหัสเสร็จเรียบร้อยแล้ว
การควบคุมการแสดงออกของยีนเป็นกระบวนการที่สำคัญสำหรับไวรัส โปรคารีโอต และยูคารีโอต เนื่องจากเป็นการเพิ่มความสามารถในการปรับตัวของสิ่งมีชีวิตนั้นๆ โดยเป็นการทำให้โปรตีนหนึ่งๆ สามารถแสดงออกได้เมื่อมีความจำเป็น ถือกันว่าระบบควบคุมการแสดงออกของยีนที่ค้นพบเป็นครั้งแรกคือการค้นพบ lac operaon โดย Jacques Monod ใน ค.ศ. 1961 ซึ่งพบว่า E. coli จะแสดงออกซึ่งโปรตีนที่มีบทบาทในเมตาบอลิซึมของน้ำตาลแลกโตส เฉพาะในภาวะที่สิ่งแวดล้อมมีแลกโตสมาก และไม่มีน้ำตาลกลูโคสเท่านั้น
นอกจากนี้การควบคุมการแสดงออกของยีนยังเป็นสิ่งที่ทำให้เกิดการจำแนกชนิดของเซลล์ และการก่อรูปร่างเป็นอวัยวะขึ้น ทำให้ในสิ่งมีชีวิตหลายเซลล์มีเซลล์ที่มีการแสดงออกหลายๆ แบบ เพื่อทำหน้าที่เฉพาะ โดยที่แต่ละเซลล์ต่างก็มีลำดับพันธุกรรมเหมือนกันทุกประการได้
== ดูเพิ่ม ==
Enhancer (genetics)
Artificial transcription factors (small molecules that mimic transcription factor protein)
Cellular model
Conserved non-coding DNA sequence
Spatiotemporal gene expression
== อ่านเพิ่มเติม ==
การแสดงออกของยีน
ดีเอ็นเอ
อาร์เอ็นเอ
Posttranslational modification
ยำก๋ง

ยำก๋ง  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นนายทหารของกองซุนจ้าน มีบทบาทเมื่อกองซุนจ้านรบกับอ้วนเสี้ยว เพราะอ้วนเสี้ยวฆ่าน้องชายตน กองซุนจ้านให้ยำก๋งนำกองทหารม้าขาวบุกตะลุยเข้าไป แต่พลาดท่ากับซกยี่สมุนขออ้วนเสี้ยวที่ดักรออยู่ สุดท้ายถูกซกยีสังหาร ...
== ดูเพิ่ม ==
สามก๊ก
ยุคสามก๊ก
จดหมายเหตุสามก๊ก
ตัวละครในสามก๊ก
ยำก๋ง
เอสบีเยร์

เอสบีเยร์ (Esbjerg, IPA: [ˈesˌpjɛɐ̯ˀ]) เป็นเมืองท่าทางทะเลในประเทศเดนมาร์ก ตั้งอยู่บนฝั่งทะเลเหนือ ทางตะวันตกของคาบสมุทรจัตแลนด์ ทางตะวันตกเฉียงใต้ของเดนมาร์ก เป็นเมืองท่าประมงที่ใหญ่ที่สุดของประเทศ ส่งเนื้อสัตว์และผลิตภัณฑ์นมเป็นสินค้าออก เป็นฐานที่ตั้งสำหรับการสำรวจน้ำมันในทะเลเหนือ เป็นอ่าวจอดเรือ
เมืองในประเทศเดนมาร์ก
ภาคใต้ของเดนมาร์ก
เลสเซอร์แอนทิลลีส

เลสเซอร์แอนทิลลีส (Lesser Antilles) เป็นหมู่เกาะที่เป็นส่วนหนึ่งของหมู่เกาะเวสต์อินดีส ประกอบด้วยเกาะต่าง ๆ เรียงรายเป็นวงโค้งจากดินแดนเปอร์โตริโกไปทางฝั่งตะวันออกเฉียงเหนือของทวีปอเมริกาใต้ และหมู่เกาะทางตอนเหนือของประเทศเวเนซุเอลา รวมทั้งหมู่เกาะเวอร์จิน หมู่เกาะลีเวิร์ด หมู่เกาะวินด์เวิร์ด และเนเธอร์แลนด์แอนทิลลีส ส่วนใหญ่ของประเทศบาร์เบโดสและประเทศตรินิแดดและโตเบโก
เกาะในทะเลแคริบเบียน
 
अँटिल्स#लेसर अँटिल्स
หมู่เกาะเวสต์อินดีส

หมู่เกาะเวสต์อินดีส (West Indies) เป็นภูมิภาคในเขตลุ่มน้ำแคริบเบียนและมหาสมุทรแอตแลนติกเหนือ ซึ่งมีเกาะต่าง ๆ และประเทศที่เป็นเกาะของเกรตเตอร์แอนทิลลีส เลสเซอร์แอนทิลลีส และหมู่เกาะลูคายานเป็นจำนวนมาก
หลังจากการเดินทางครั้งแรกของคริสโตเฟอร์ โคลัมบัสซึ่งเดินทางไปยังทวีปอเมริกา ชาวยุโรปก็เริ่มใช้คำว่า "เวสต์อินดีส" (West Indies) เพื่อจำแนกภูมิภาคนั้นออกจากหมู่เกาะอีสต์อินดีส (เอเชียใต้และเอเชียตะวันออกเฉียงใต้)
==ประวัติศาสตร์==
==อ้างอิง==
หมู่เกาะเวสต์อินดีส
พระสันตะปาปาจากฝรั่งเศสได้ยกพลขึ้นบกแล้วยึดหมู่เกาะเพื่อสร้างฐานทัพ อากาศ ที่รู้จักรกันในชื่อ เกาะทาราวะ
เกรตเตอร์แอนทิลลีส

เกรตเตอร์แอนทิลลีส (Greater Antilles) เป็นหนึ่งในสามกลุ่มเกาะในทะเลแคริบเบียน ประกอบด้วยคิวบา, จาเมกา, เกาะฮิสปันโยลา (ประเทศเฮติและสาธารณรัฐโดมินิกัน), และปวยร์โตรีโก หมู่เกาะเกรตเตอร์แอนทิลลีสนั้นคิดเป็นพื้นที่ร้อยละ 90 ของหมู่เกาะในเวสต์อินดีส
== อ้างอิง ==
 
अँटिल्स#ग्रेटर अँटिल्स